รัฐบาลไทย-ข่าวทำเนียบรัฐบาล-นายกรัฐมนตรีย้ำ การลงพื้นที่เพื่อต้องการรับฟังปัญหาและความเดือนร้อนของประชาชนด้วยตนเอง
วันจันทร์ที่ 25 ธันวาคม 2560
นายกรัฐมนตรีย้ํา การลงพื้นที่เพื่อต้องการรับฟังปัญหาและความเดือนร้อนของประชาชนด้วยตนเอง
นายกรัฐมนตรีแจงการบริหารจัดการน้ําอย่างเป็นระบบ ต้องคํานึงถึงศักยภาพของพื้นที่ที่สามารถพัฒนาให้เป็นแหล่งเก็บกักน้ําได้
วันนี้ (25 ธ.ค. 60) เวลา 11.00 น. ณ อาคารศรีวชิรโชติ มหาวิทยาลัยราชภัฏพิบูลสงคราม จังหวัดพิษณุโลกพล.อ.ประยุทธ์ จันทร์โอชา นายกรัฐมนตรี เป็นสักขีพยานในการมอบหนังสืออนุญาตให้ทําประโยชน์ในที่ดินทํากิน (21 พื้นที่) ให้แก่ผู้ว่าราชการจังหวัด 14 จังหวัด ได้แก่ จังหวัดกําแพงเพชร เชียงราย เชียงใหม่ ตาก นครสวรรค์ น่าน พะเยา พิจิตร พิษณุโลก เพชรบูรณ์ แม่ฮ่องสอน ลําปาง สุโขทัย และอุตรดิตถ์พร้อมพบปะประชาชน  โดยมีนายกฤษฎา              บุญราช รัฐมนตรีว่าการกระทรวงเกษตรและสหกรณ์  นายอาคม เติมพิทยาไพสิฐ รัฐมนตรีว่าการกระทรวงคมนาคม  พลเอก อนุพงษ์ เผ่าจินดา รัฐมนตรีว่าการกระทรวงมหาดไทย  นายภัคพงศ์ ทวิพัฒน์   ผู้ว่าราชการจังหวัดพิษณุโลก  ผู้บริหาร  ผู้นําชุมชน ท้องถิ่น เจ้าหน้าที่ และประชาชนมารอให้การต้อนรับ
จากนั้น นายกรัฐมนตรี ได้กล่าวกับประชาชนที่มาต้อนรับว่า การมาลงพื้นที่ในวันนี้ได้นําคณะรัฐมนตรี มารับฟังปัญหาความเดือดร้อนของประชาชนชาวจังหวัดพิษณุโลกด้วยตนเอง เพื่อเสริมสร้างความเข้าใจระหว่างกัน ซึ่งก่อนหน้านี้ได้ไปเยี่ยมชมวิสาหกิจฯ บ้านวังส้มซ่า ที่มีการนําองค์ความรู้ทางวิทยาศาสตร์ เทคโนโลยี และนวัตกรรมมาต่อยอดในการสร้างมูลค่าเพิ่มให้แก่ผลิตภัณฑ์ ในรูปแบบกลไกของประชารัฐ ที่มีการต่อยอดเรื่องการแปรรูปของผลิตภัณฑ์ในชุมชนเดิม
นายกรัฐมนตรี ได้กล่าวถึงการบริหารจัดการน้ําอย่างเป็นระบบในลุ่มน้ําหลักของภาค ที่ประสบปัญหาภัยแล้ง น้ําท่วมซ้ําซากอยู่เป็นประจําทุกปีว่า การบริหารจัดการน้ําถือเป็นสิ่งสําคัญที่ต้องคํานึงถึงศักยภาพของพื้นที่ที่สามารถพัฒนาให้เป็นแหล่งเก็บกักน้ําได้ ตลอดจนต้องมีการบูรณาการร่วมกันของหน่วยงานที่เกี่ยวข้องต่าง ๆ ซึ่งต้องใช้หลักวิทยาศาสตร์ และเทคโนโลยีในการสํารวจ จัดทําข้อมูล วิเคราะห์และจัดทําแผนพัฒนาพื้นที่ ฟื้นฟู ตลอดจนการปรับปรุงแหล่งน้ํา โครงสร้างน้ํา เพื่อบริหารจัดการน้ําในพื้นที่ รวมทั้งต้องมีการปรับเปลี่ยนการทําการเกษตรจากการปลูกพืชเชิงเดี่ยว ไปสู่การปลูกพืชในระบบเกษตร โดยนําแนวคิดหลักปรัชญาเศรษฐกิจพอเพียงของพระบาทสมเด็จพระเจ้าอยู่หัว รัชกาลที่ 9 ที่ทรงพระราชทานคําว่า “พอเพียงกับคุณธรรม” เพื่อให้ประชาชนนําไปเป็นแนวทางในการพัฒนาตนเอง และแนวทางในการดําเนินงาน จะได้ไม่เกิดความขัดแย้งในพื้นที่ ที่สําคัญประชาชนต้องมีส่วนร่วม และได้รับประโยชน์จากการพัฒนาอย่างแท้จริง จะได้มีคุณภาพชีวิตและความเป็นอยู่ที่ดีขึ้น
อย่างไรก็ตาม นายกรัฐมนตรี ได้กล่าวว่า หากในอนาคตข้างหน้า เศรษฐกิจของประเทศดีขึ้นและมีการจัดระบบการเก็บภาษีได้อย่างมีประสิทธิภาพ รัฐบาลก็จะมีรายได้และมีการลงทุนมากขึ้น และไม่จําเป็นต้องกู้ยืมเงินจํานวนมาก ที่ผ่านมา รัฐบาลได้จัดทําแผนยุทธศาสตร์ชาติ 20 ปี โดยในส่วนของสาธารณูปโภคขั้นพื้นฐานและสิ่งจําเป็นในการประกอบอาชีพ อาทิ ถนน แหล่งน้ําเพื่อการเกษตร การอุปโภคบริโภค ซึ่งรัฐบาลกําลังปรับงบประมาณกลุ่มจังหวัด การค้าการลงทุนต้องให้มีความเชื่อมโยงทุกจังหวัดและไปสู่ภูมิภาค แต่ต้องมีการบูรณาการร่วมกัน
ขณะนี้ การเชื่อมโยงด้านการท่องเที่ยวเชิงประวัติศาสตร์ เชิงวัฒนธรรม วิถีเชิงชุมชน และเชิงอัตตลักษณ์ มีชาวต่างชาตินิยมมาท่องเที่ยวเพิ่มมากขึ้น จึงต้องสร้างชุมชนการผลิตให้ได้ โดยเฉพาะการเพาะปลูกด้านการเกษตรที่มีต้นทุนต่ํา ซึ่งท้องถิ่นและประชาชนต้องร่วมมือกันด้วย
จากนั้น นายกรัฐมนตรีได้เดินทางไปเป็นประธานการประชุมการพัฒนาเศรษฐกิจและสังคมภาคเหนือร่วมกับผู้ว่าราชการจังหวัด ภาคเอกชน และผู้บริหารท้องถิ่นภาคเหนือ (Working Lunch) ณ มหาวิทยาลัยราชภัฏพิบูลสงคราม
--------------------------
กลุ่มประชาสัมพันธ์และเผยแพร่ สํานักโฆษก